Coordenadas: 57°40′N 12°07′L﻿ / ﻿57.667, -12.117

|  |
| --- |
| **Concello de Härryda***Härryda kommun* |
|  |
| Centro de Mölnycke |
|  |
| Escudo |
| **País** | Suecia Suecia |
| **Landskap** | Västergötland |
| **Condado** | Västra Götaland |
| **Capital** | Mölnycke |
| **Área e poboación** |
| **Poboación** | 39 457 habitantes |
| **Censo** | 2022 |
| **Área** | 291,09 km² |
| **Densidade** | 147,96 hab./km² |
| **Mapa** |
|  |
|
| **Outros datos** |
| **Web** | harryda.se |

**Härryda** é un municipio sueco (*kommun*) do condado de Västra Götaland. A súa capital é Mölnlycke. Unha pequena parte do oeste do municipio (Helenedal) pertence á área urbana de Gotemburgo. No ano 2022 o concello tiña unha poboación de 39 457 habitantes.

O municipio está situado no oeste do landskap de Västergötland e está incluído na área metropolitana de Gotemburgo (Storgöteborg). Ao sur limita cos concellos de Mölndal e Mark, ao leste co de Bollebygd, ao norte cos de Lerum e Partille, e ao oeste co de Gotemburgo. A través do municipio flúe o río Mölndalsån.

Etimoloxía
----------

Härryda atópase por vez primeira nas fontes cos nomes *Herryda* e *Herrida* en 1540. Posteriormente aparece tamén como *Härrydt* en 1567, *Herrödha* en 1583, *Härrya* en 1679 e *Härryda* en 1881. A primeira parte contén o nome do regato *Hära*, referíndose á granxa *Härryda* que estaba rodeada polo *Härån* (no presente chamado *Lillån* ou *Härsjöbäcken*), onde o significado de *Här* se convierte no nórdico antigo ccidental *hárr* ou *hærr*, gris ou canoso. A segunda parte é unha forma flexiva do sueco antigo *rydh*, claro, lugar aberto. A forma básica do nome foi *Hærā-rydha*.

Administración histórica
------------------------

A área do municipio correspóndese coa das parroquias de Björketorp, Härryda, Landvetter e Råda. A partir destas fundáronse concellos rurais co mesmo nome coa reforma municipal de 1862.

Coa reforma municipal de 1952 o concello rural Härryda incluíuse no de Landvetter.

O municipio de Härryda fundouse coa reforma municipal de 1971 a partir dos municipios rurais de Björketorp, Landvetter e Råda, onde a área de Björketorp pasou ao mesmo tempo do condado de Älvsborg ao condado de Göteborgs och Bohus. Como capital elixiuse a maior área urbana, Mölnlycke, que anteriormente fora capital do municipio rural de Råda. Alí inaugurouse unha nova casa do concello no ano 1983.

O 1 de xaneiro de 1992 transferíuse unha área con 48 persoas dende o concello de Mölndal ao de Härryda.

Dende o seu nacemento ata 2009 o concello pertenceu ao partido xudicial de Mölndal, e dende ese ano ao de Gotemburgo.

Notas
-----

1. ↑  "Län och kommuner i kodnummerordning". *web.archive.org*. 2017-05-05. Archived from the original on 05 de maio de 2017. Consultado o 2022-09-10.
2. ↑  "Folkmängd i riket, län och kommuner 31 mars 2022 och befolkningsförändringar 1 januari - 31 mars 2022. Totalt". *Statistiska Centralbyrån* (en sueco). Consultado o 2022-09-10.
3. ↑  *Ortnamnen i Göteborgs och Bohus län I: Ortnamnen i Sävedals härad jämte gårds- och kulturhistoriska anteckningar*, red. Hjalmar Lindroth, Institutet för ortnamns- och dialektforskning vid Göteborgs Högskola, Göteborg 1923 s. 15 + 137
4. ↑  Andersson, Per (1993). *Sveriges kommunindelning 1863-1993*. Mjölby: Bokförlaget Draking. ISBN 91-87784-05-X. OCLC 33359784.
5. ↑  "Befolkningsstatistik 1991" (PDF). *Statistiska centralbyrån*. 2015-04-02. Archived from the original on 02 de abril de 2015. Consultado o 2022-09-10.
6. ↑  "Domsagohistorik - Mölndals tingsrätt". *bebyggelseregistret.raa.se*. Consultado o 10 de setembro de 2022.

|  |  |
| --- | --- |
| Control de autoridades | 
* Wd: Q500125
* WorldCat
* VIAF: 4647151535374402890003
* GeoNames: 2707608
* ISNI: 0000 0004 0434 9904
* MusicBrainz: ID
* OpenCorporates: 212000-1264
* OSM: 935649

 |